**Vsebina Kinolog 1/2 2020**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | |  | Uvodnik | | 4 | Novice | | **6** | Pogovor z Alešem Lahajnarjem | | 10 | Pogovor z Aleksandrom Česnikom | | 12 | CACIB Slovenia Winner I in II 2020 | | 16 | CACIB Šempeter in Vrtojba 2020 | | 20 | 40 let LKD Celje | | 22 | 11. češko prvenstvo ovčarjev | | 24 | Dr. Ivan Lovrenčič - Podgorski | | 25 | Pisarna | | **37** | **Pasma: Veliki šnavcer** | | 45 | World Dog Finder | | 46 | Pastirski psi Balkana in Kavkaza, 2. del | | 48 | EP čistopasemskih vlečnih psov | | 52 | Zabaven, a zahteven pasji frizbi | | 54 | Stevard obediencea | | 56 | Trimanje psov | | 58 | Cepljenje psaov | | 60 | Pregled pogačic in o dlaki | | 62 | Genetika v kinologiji | | 64 | Biotehnološke inovacije | | **66** | Terapije za živali | | 68 | Kotitev, 2. del | | 71 | Prepoznavanje bolečine | | 72 | Osnovna prehranska vedenja | | 74 | Mladi kinolog | | 75 | Risanje kraškega ovčarja v živo | | 78 | Pokal junior handling 2019 | | 80 | Razstave | |
|  |
|  |

**Odlomki iz nekaterih zanimivih prispevkov:**

**Pogovor z Alešem Lahajnarjem**

**Z vso dušo predan rottweilerjem**

Zagotovo v Sloveniji ni ljubitelja ali lastnika rottweilerja, ki ne bi poznal njegovega imena in imena njegove psarne from Primo's Imperium. Je prvi, ki mu je z njegovim rottweilerjem uspelo opraviti vzrejni pregled v Nemčiji (ADRK ZTP) in tudi prvi v zgodovini te pasme, ki je s svojim psom z nenemškim rodovnikom dobil dovoljenje za vzrejo v Nemčiji. V zelo kratkem času je bil na klubskem tekmovanju v Nemčiji proglašen za najboljšega vzreditelja rottweillerjev na svetu. Aleš Lahajnar je tej pasmi predan z vso dušo, in ko boste prebrali ta intervju, se boste tudi sami prepričali, da tej zgodbi ni treba nič dodati. Le prazen list papirja, na katerem se bo pisalo njeno nadaljevanje.

**Pogovor z Aleksandrom Česnikom**

**Vsestransko aktivni dolgoletni kinolog**

Kot že sam pove v prispevku, je dolgoletni kinolog, ki mu nemški ovčarji pomenijo vse na svetu, a splošni kinološki javnosti je bolj poznan po letu 2009, ko je postal podpredsednik Kinološke zveze Slovenije in pozneje predsednik Gospodarsko-finančne komisije. Svojo kinološko pot je še nadgradil z delom v organih Zveze, saj je mnenja, da bi moral vsak po svojih najboljših močeh prispevati v skupnost, v kateri je aktiven in se v njej dobro počuti. Kljub številnim obveznostim ostaja zavezan svojemu načelu in tudi zdaj aktivno pomaga pri vnovični vzpostavitvi finančne in splošne uspešnosti Kinološke zveze Slovenije.

**40 let LKD Celje**

**Lovsko kinološki praznik na Savinjsko-Kozjanskem**

V soboto, 7. septembra 2019, so Savinjsko-Kozjanska zveza lovskih družin Celje, Lovsko kinološko društvo Celje in Lovska družina Žalec priredili lovsko kinološki dan na Rinki, ki je postal tradicionalno druženje lovcev, vodnikov lovskih psov ter vseh simpatizerjev lova in lovske kinologije.

**Pregled pogačic in o dlaki**

**Vzrejni pregled in predavanje za 5. skupino FCI**

V soboto, 14. septembra 2019, je v organizaciji Kluba 5 na vadišču KD Naklo potekal jesenski vzrejni pregled za pse 5. skupine FCI. Zaradi opažanja vse večje problematike stanja pogačic pri manjših psih te skupine je bil v sklopu vzrejnega pregleda organiziran še pregled pogačic, ki ga je opravljal priznani ortoped Anton Lavrenčič, dr. vet. med. Poleg tega je Klub organiziral tudi predavanje na temo pravilne strukture in pomena dlake pri trenutno zelo popularni pasmi pritlikavi nemški špic ali pomeranec, ki ga je pripravila dolgoletna vzrediteljica pomerancev in kinološka sodnica Nika Kocjančič.

**VELIKI ŠNAVCER, Zgodovina in razvoj pasme ter njene značilnosti (Željka Fon Zidar)  
SPLOŠNA PODOBA**

Veliki šnavcer jevelik, močan, prej čokat kot vitek, z resasto dlako; povečana in močnejša podoba srednjega šnavcerja. Zanesljiv in pripravljen na obrambo, njegov videz vzbuja spoštovanje.

Tipične značajske značilnosti so dobrodušnost, uravnovešenost in neomajna zvestoba gospodarju. Ima visoko razvita čutila, inteligenco, sposobnost učenja, moč, vztrajnost, hitrost in odpornost na vremenske razmere in bolezni. Zaradi prirojene vzdržljivosti in samozavesti je odličen spremljevalec, primeren za šport, delovno sposoben in služben pes.

**EP čistopasemskih vlečnih psov**

**Tri medalje za slovensko ekipo**

**Pod okriljem mednarodne zveze za pasje vlečne športe FISTC (**Federation Internationale Sportive de Traineau a Chiens) je **v madžarskem mestu Magyarpolány** potekalo lanskoletno evropsko prvenstvo čistopasemskih vlečnih psov v vleki. »**FISTC CART EUROPEAN CHAMPIONSHIP 2019 MAGYARPOLÁNY – HUNGARY« je gostil najboljše tekmovalce med 7. in 10. novembrom. Tekmovanje je bilo tipa »Dryland«, kar pomeni, da so bile razpisane kategorije, ki ustrezajo izvedbi na »nesnežni« podlagi.**

**Cepljenje psov**

**Varna praksa odgovornih lastnikov**

Cepljenje spada med največje uspehe v medicini, saj je rešilo več življenj kot kateri koli drug medicinski poseg. V zadnjem času se o cepljenju veliko govori. Zaradi upada precepljenosti pri ljudeh v državi spet beležimo izbruhe ošpic, ki so prej veljale za praktično izkoreninjeno bolezen. Tudi v veterini srečujemo lastnike živali, ki se za cepljenje svojih ljubljenčkov ne odločijo, pogosto zaradi zavajajočih in lažnih informacij, ki jih najdemo na vsakem koraku. Namen tega prispevka je predstaviti osnovna dejstva o imunizaciji psov in pomagati lastnikom izbrati pravilno odločitev – cepljenje.

**Več o teh temah in še vse drugo si lahko preberete v 1/2 2020 številki Kinologa.**

**Na razpolago bo od petka, 14. FEBRUARJA 2020, na KZS in prodajnih mestih po Sloveniji.**